smcproject/ml-wiki-sentences huggingface dataset:
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Lagenandra toxicaria എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Lagenandra toxicaria എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നീർവെട്ടി ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Aporosa_acuminata
5 മീറ്ററോളം ഉയരം വയ്ക്കുന്ന ഒരു ചെറുവൃക്ഷമാണ് സ്വർണ്ണവെട്ടി അഥവാ നീർവെട്ടി .
( ശാസ്ത്രീയനാമം : Aporosa acuminata ) .
900 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്ന ഈ മരം തെക്കെ ഇന്ത്യയിലെ തദ്ദേശവാസിയാണ്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Aporosa acuminata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Aporosa acuminata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ധർമ്മപുരി സുബ്ബരായർ ഇംഗ്ലീഷ് വിലാസം https://ml.wikipedia.org/wiki/Dharmapuri_Subbarayar
പത്തൊൻപതാം നൂറ്റാണ്ടിൽ ജീവിച്ചിരുന്ന കർണാടകസംഗീതജ്ഞനായിരുന്നു ധർമ്മപുരി ജാവലി സുബ്ബരായർ.
പ്രധാനമായും തെലുങ്ക് ഭാഷയിലാണ് അദ്ദേഹത്തിന്റെ രചനകൾ.
തന്റെ ജന്മസ്ഥലമായ ധർമ്മപുരി എന്ന പേര് സുബ്ബരായർ മുദ്രയായി ഉപയോഗിച്ചു.
ധർമ്മപുരി സുബ്ബരായർ രചിച്ച അതിപ്രശസ്തങ്ങളായ ചില ജാവളികൾ ഇവയാണ്.
രചന രാഗം താളം ഭാഷ പരുലന മാത കാപി ആദി തെലുങ്ക് സഖി പ്രാണ ചെഞ്ചുരുട്ടി ആദി തെലുങ്ക് മരുബാരി കമാസ് ആദി തെലുങ്ക് കൊമ്മരോ വനികേന്ത ബിഗുവേ കമാസ് ആദി തെലുങ്ക് അവലംബം
ധർമ്മഭടസംഘം ഈ ഫലകം കേരള നവോത്ഥാനത്തെ വിവരിക്കുന്നു കേരള നവോത്ഥാനം ചരിത്രം
ശ്രീനാരായണഗുരുവിന്റെ അനന്തരഗാമിയായി ഗുരുദേവനാൽ അഭിഷേകം ചെയ്യപ്പെട്ട ബോധാനന്ദ സ്വാമികൾ തന്റെ യൗവ്വന കാലത്ത് രൂപീകരിച്ച പ്രസ്ഥാനമാണ് ധർമ്മഭടസംഘം .
രഹസ്യസംഘം എന്ന പേരിലും അറിയപ്പെട്ടിരുന്ന ഈ സംഘത്തിന് പഴയ കൊച്ചി , മലബാർ പ്രദേശങ്ങളിൽ ധാരാളം യൂണിറ്റുകൾ ഉണ്ടായിരുന്നു.
മേൽജാതിക്കാർ കൈക്കരുത്തുകൊണ്ട് നടപ്പാക്കുന്ന ജാതീയ വേർതിരിവുകളെ നേരിടാൻ അതേപോലെ കരബലമാർജ്ജിക്കുകയും പൊരുതുകയും ചെയ്യുക ഇതായിരുന്നു ധർമ്മഭടസംഘത്തിലൂടെ സ്വാമി ലക്ഷ്യം വെച്ചത്.
കായികപരിശീലനം നേടിയ ഒരു കൂട്ടം യുവാക്കളെ തിരഞ്ഞെടുത്ത്‌ അർദ്ധരാത്രി  നിലവിളക്കിന്റെ മുൻപിൽ കുളിച്ച്‌ ഈറനുടുത്ത് കഠാരകൊണ്ട്‌ കൈമുറിച്ച്‌ രക്തം തൊട്ട് ‌" ജാതിയിൽ ഞാൻ ആരുടെയും പിന്നിലല്ല; ജാതിഭേദത്തെ ഇല്ലായ്‌മ ചെയ്യുവാൻ ഞാൻ എന്റെ ജീവനെ ബലിയർപ്പിക്കുന്നു" എന്ന് സത്യം ചെയ്യിപ്പിക്കും.
ഇങ്ങനെ ജാതിവിവേചനത്തിനെതിരെ പോരാടാൻ നിയോഗിക്കപ്പെട്ട യുവാക്കളുടെ കൂട്ടായ്‍മയായിരുന്നു "ധർമ്മഭടസംഘം".
താണിശ്ശേരി ലഹള
ഒരാൾ മരിച്ചാൽ ബ്രാഹ്മണരും മറ്റ് സവർണസമുദായക്കാരും പത്തുദിവസം മാത്രം പുല ആചരിക്കുമ്പോൾ പിന്നാക്കസമൂഹം 16 മുതൽ 64 വരെയുള്ള ദിനങ്ങൾ പുലയാചരിക്കണമെന്നായിരുന്നു അന്നത്തെ കീഴ്‍വഴക്കം.
സവർണ്ണ വിഭാഗത്തെ പോലെ പത്ത് ദിവസം പുല ആചരിച്ചാൽ മതിയെന്നായിരുന്നു ശ്രീനാരായണ ഗുരുവിന്റെ പക്ഷം.
താണിശ്ശേരി മേനോത്ത് വീട്ടിലെ കാരണവർ കൊച്ചുകൃഷ്ണൻ മരിച്ചപ്പോൾ ബോധാനന്ദ സ്വാമിയുടെ നിർദ്ദേശപ്രകാരം കുടുംബം പത്ത് പുല ആചരിക്കാൻ തീരുമാനിക്കുകയും സവർണ്ണർ ഇതിനെ എതിർത്ത് രംഗത്തെത്തുകയും ചെയ്തു.
ഗുരു കൽപ്പന പാലിക്കാൻ പുറപ്പെട്ട ധർമ്മഭട സംഘവും സവർണ്ണരും തമ്മിൽ താണിശ്ശേരിയിൽ വെച്ചുണ്ടായ ഏറ്റുമുട്ടലാണ് താണിശ്ശേരി ലഹള അല്ലെങ്കിൽ താണിശ്ശേരി വിപ്ലവം എന്ന് അറിയപ്പെടുന്നത്.
ഈ കലാപത്തിൽ ധർമ്മഭട സംഘം വിജയിക്കുകയും അത്, സവർണ്ണരെപ്പോലെ കീഴ്ജാതിക്കാരും പത്ത് ദിവസം മാത്രം പുല ആചരിച്ചാൽ മതി എന്ന തീരുമാനത്തിലേക്ക് നയിക്കുകയും ചെയ്തു.
ധർമ്മയുദ്ധം
കാർത്തിക ഫിലിംസിന്റെ ബാനറിൽ കാർത്തിക ഫിലിംസ് നിർമിച്ച മലയാളചലച്ചിത്രമാണ് ധർമ്മയുദ്ധം .
ജിയോ പിക്ചേഴ്സ് വിതരണം ചെയ്ത ഈ ചിത്രം 1973 സെപ്റ്റംബർ 21-ന് പ്രദർശനം ആരംഭിച്ചു.
അഭിനേതാക്കളും കഥാപാത്രങ്ങളും പ്രേം നസീർ - കൊച്ചനിയൻ നന്ദിത ബോസ് - മീനു അടൂർ ഭാസി - ഗോദവർമ്മ തമ്പുരാൻ ബഹദൂർ - വിക്രമൻ കൊട്ടാരക്കര ശ്രീധരൻ നായർ - വക്കീൽ പുതുമഠം കെ ആർ അയ്യർ എസ്.പി. പിള്ള - ശങ്കരൻ ശ്രീവിദ്യ - ശ്രീദേവി ഫിലോമിന - നാരായണി പി.ജെ. ആന്റണി - നാണുമ്മാൻ പറവൂർ ഭരതൻ - അപ്പുണ്ണി ഒടുവിൽ ഉണ്ണികൃഷ്ണൻ - അവറാച്ചൻ റോണി - രാജൻ കവിയൂർ പൊന്നമ്മ - ഭദ്ര തമ്പുരാട്ടി പിന്നണിഗായകർ പി. സുശീല കവിയൂർ പൊന്നമ്മ പി. ജയചന്ദ്രൻ പി. മാധുരി അയിരൂർ സദാശിവൻ അണിയറയിൽ ബാനർ - കാർത്തിക പ്രൊഡക്ഷൻസ് വിതരണം - ജിയോ പിക്ചേർസ് കഥ, തിരക്കഥ, സംഭാഷണം - വി ടി നന്ദകുമാർ സംവിധാനം - എ വിൻസന്റ് നിർമ്മാണം - കാർത്തിക പ്രൊഡക്ഷൻസ് ഛായാഗ്രഹണം - കെ സൂര്യപ്രകാശ് ചിത്രസംയോജനം - ജി വെങ്കിട്ടരാമൻ അസോസിയേറ്റ് സംവിധായകർ - യതീന്ദ്രദാസ് കലാസംവിധാനം - ഭരതൻ നിശ്ചലഛായാഗ്രഹണം - സി പത്മനാഭൻ ഗാനരചന - പി ഭാസ്ക്കരൻ, ജി കുമാരപിള്ള സംഗീതം - ജി ദേവരാജൻ ഗാനങ്ങൾ സംഗീതം - ജി ദേവരാജൻ ക്ര.
ഗാനം ഗാനരചന ആലാപനം 1 സങ്കല്പ മണ്ഡപത്തിൽ പി ഭാസ്ക്കരൻ പി ജയചന്ദ്രൻ 2 തൃച്ചേവടികളിൽ പി ഭാസ്ക്കരൻ പി സുശീല 3 മംഗലാം കാവിലെ മായാഭഗവതിക്ക് പി ഭാസ്ക്കരൻ പി ജയചന്ദ്രൻ, മാധുരി, കവിയൂർ പൊന്നമ്മ 4 സ്മരിക്കാൻ പഠിപ്പിച്ച മനസ്സേ പി ഭാസ്ക്കരൻ പി സുശീല 5 പ്രാണനാഥയെനിക്കു നൽകിയ പി ഭാസ്ക്കരൻ അയിരൂർ സദാശിവൻ 6 ദുഃഖത്തിൻ കയ്പുനീർ പി ഭാസ്ക്കരൻ പി ജയചന്ദ്രൻ 7 കാമുക ഹൃത്തിൽ ജി കുമാരപിള്ള മാധുരി അവലംബം പുറത്തേക്കുള്ള കണ്ണികൾ മലയാളചലച്ചിത്രം ഡേറ്റാബേസിൽ നിന്ന് ധർമ്മയുദ്ധം ഇന്റെർനെറ്റ് മൂവി ഡേറ്റാബേസിൽ നിന്ന് ധർമ്മയുദ്ധം
ധർമ്മരാജാ (നോവൽ) ഇംഗ്ലീഷ് വിലാസം https://ml.wikipedia.org/wiki/Dharmaraja_(Novel)
സി.വി. രാമൻപിള്ളയുടെ 1913-ൽ പ്രസിദ്ധീകരിച്ച ഒരു ചരിത്രാഖ്യായികയാണ് ധർമ്മരാജാ.
കാർത്തിക തിരുനാൾ രാമവർമ്മ തിരുവിതാംകൂർ ഭരിച്ചിരുന്ന കാലഘട്ടത്തിലാണ് കഥ നടക്കുന്നത്.
സി.വി. രാമൻപിള്ളയുടെ മൂന്ന് ചരിത്രാഖ്യായികകളിൽ രണ്ടാമത്തേതാണ് ഇത്.
മാർത്താണ്ഡവർമ്മയും രാമരാജാബഹദൂറുമാണ് മറ്റുള്ളവ.
എട്ടുവീട്ടിൽ പിള്ളമാരുടെ പിൻഗാമിയായ രണ്ട് ചെറുപ്പക്കാർ രാജാവിനെതിരായി ഗൂഢനീക്കം നടത്തുകയും എന്നാൽ ആ ശ്രമം പരാജയപ്പെടുകയും ചെയ്യുന്നതാണ് ധർമ്മരാജയിലെ കഥ.
രാജാകേശവദാസ് എന്ന കേശവപിള്ളയാണ് ഈ കഥയിലെ പ്രധാനകഥാപാത്രം.
കേശവപിള്ളയുടെ ചെറുപ്പം മുതൽ സമ്പ്രതി ആകുന്നതു വരെയാണ് ഇതിലെ ഇതിവൃത്തം.
ഈ നോവലിന്റെ തുടർച്ചയാണ് രാമരാജാബഹദൂർ .
കേരളത്തിലെ വിദ്യാലയങ്ങളിൽ ഈ നോവൽ പത്താം ക്ലാസിലെ മലയാളം ഉപപാഠപുസ്തകമായിരുന്നിട്ടുണ്ട്.
ജി.എസ്. അയ്യർ, ഈ നോവലിനെ ഇംഗ്ലീഷിലേക്ക് പരിഭാഷപ്പെടുത്തിയിട്ടുണ്ട്.
കഥാപാത്രങ്ങൾ കാർത്തിക തിരുനാൾ രാമവർമ്മ (ധർമ്മരാജാ) അനിഴം തിരുനാൾ മാർത്താണ്ഡവർമ്മയുടെ അനന്തരവൻ.
കേശവപിള്ള ഉഗ്രഹരിപഞ്ചാനൻ (ത്രിപുര സുന്ദരി കുഞ്ഞമ്മയുടെ മകൻ) ശാന്തഹരിപഞ്ചാനൻ (ഉഗ്രഹരിപഞ്ചാനനന്റെ അനുജൻ) കേശവൻകുഞ്ഞ് / കേശവനുണ്ണിത്താൻ (ചന്ത്രക്കാറന്റെ അനന്തരവൻ) കാളിയുടയാൻ ചന്ത്രക്കാറൻ (എട്ടു വീട്ടിൽ പിള്ളമാരിൽ ഒരാളായ രാമനാമഠത്തിൽ പിള്ളയുടെ ഏക മകൻ) അനന്തപത്മനാഭൻ വലിയപടത്തലവർ - തിരുമുഖത്ത് പിള്ളയുടെ മകൻ (മാർത്താണ്ഡവർമ്മ നോവലിൽ അനന്തപത്മനാഭൻ എന്ന കഥാപാത്രം) വേലുത്തമ്പി / വൃദ്ധസിദ്ധൻ/പക്കീർസാ - മാങ്കോയിക്കൽ തായ്-വഴിയിലെ ഒരംഗം (മാങ്കോയിക്കൽ കുറുപ്പിന്റെ അനന്തരവൻ. മാർത്താണ്ഡവർമ്മ നോവലിൽ വേലു എന്ന കഥാപാത്രം) ഉമ്മിണിപ്പിള്ള (ഉദ്യോഗപ്പേര്- വലിയ കൊട്ടാരം രായസക്കാരൻ. ആദ്യം കൊട്ടാരം നീട്ടെഴുത്തുകാരനും രാജാവിന്റെ സ്വന്തം എഴുത്തുകാരനും കൂടിയായിരുന്നു. പിന്നീട് സ്വന്തം കൈപ്പിഴ മൂലം ഉദ്യോഗത്തിൽ നിന്നും തരം താഴ്ത്തപ്പെട്ടു).
അണ്ണാവയ്യൻ (പൊൻവാണിഭം നടത്തിയിരുന്ന ഒരു തമിഴ് ബ്രാഹ്മണൻ) കുപ്പശ്ശാർ (ത്രിപുര സുന്ദരി കുഞ്ഞമ്മയുടെ ഭൃത്യൻ) മാമാവെങ്കിടൻ (കൊട്ടാരം പലഹാരപ്പുര സൂക്ഷിപ്പുകാരനായ ഒരു ബ്രാഹ്മണൻ. യഥാർത്ഥ പേര് - വെങ്കിടേശ്വരൻ).
ഭൈരവൻ കുട്ടിക്കോന്തിശ്ശൻ (കോട്ടയം കേരളവർമ്മയുടെ അനുചരനായി വേണാട്ട് എത്തിയിരുന്ന ഒരു യോദ്ധാവിന്റെ മരുമകൻ) വിശ്വനാഥൻ കുഞ്ചുപിരാട്ടിത്തമ്പി (കുഞ്ചുത്തമ്പി എന്ന് വിളിപ്പേര്. പരദേശികളുടെ ആക്രമണത്തിൽ നിന്നും രാജ്യത്തെ രക്ഷിക്കാനായി മാർത്താണ്ഡവർമ്മ മഹാരാജാവ് രാജ്യാതിർത്തിയിൽ പാർപ്പിച്ച അനേക നായർ കുടുംബത്തിൽ അഗ്രിമ സ്ഥാനത്ത് നിൽക്കുന്നത്, കുലോത്തുംഗ രാജവംശജനായ ഒരു പ്രഭുവിന്റെ സന്താന പരമ്പരയിൽ നിന്ന് വേണാട്ട് രാജാവിനെ ശരണം പ്രാപിച്ച ഒരു ശാഖയായിരുന്നു. കളപ്രാക്കോട്ട എന്ന് പേരുള്ള ഈ തറവാട്ടിന്റെ അധിപനായതു കൊണ്ട് കളപ്രാക്കോട്ട തമ്പി എന്നും അറിയപ്പെടുന്നു).
സാംബദീക്ഷിതർ (സംസ്കൃത, തർക്ക- വ്യാകരണ വിഷയങ്ങളിൽ അഗാധ പാണ്ഡിത്യമുണ്ടായിരുന്ന ഒരു ശാസ്ത്രികൾ. നന്തിയത്ത് ഉണ്ണിത്താൻ കേശവൻ കുഞ്ഞിനെ പഠിപ്പിച്ചത് ഇവിടെയായിരുന്നു.) രാഘവൻ ഉണ്ണിത്താൻ (കഴക്കൂട്ടത്ത് കുടുംബത്തിന്റെ അധീനതയിലുള്ള ചിലമ്പിനഴിയത്ത് ഭവനത്തിൽ നിന്നും ഒരു ശാഖ കൊട്ടാരക്കരയ്ക്ക് പിരിഞ്ഞു പോയിരുന്നു. അതിലെ ഒരു സ്ത്രീയെ നന്തിയത്ത് രാഘവൻ ഉണ്ണിത്താൻ എന്ന ഒരു മാടമ്പി വിവാഹം ചെയ്തു. അതിലുണ്ടായ പുത്രനാണ് കേശവൻ കുഞ്ഞ്) ത്രിപുരസുന്ദരിക്കുഞ്ഞമ്മ (കഴക്കൂട്ടത്ത് പിള്ളയുടെ ജ്യേഷ്ഠസഹോദരിയും കുട്ടിക്കോന്തിയച്ഛന്റെ ഭാര്യയും) മീനാക്ഷി (ത്രിപുര സുന്ദരി കുഞ്ഞമ്മയുടെ മകളായ സാവിത്രിയുടെ മകൾ) അരത്തമപ്പിള്ള തങ്കച്ചി (കുഞ്ചുപിരാട്ടി തമ്പിയുടെ ഭാര്യ) പവതിക്കൊച്ചി / ഭഗവതി അക്കൻ കൊച്ചമ്മിണി പാർവതിപിള്ള ജനറൽ കുമാരൻതമ്പി ദളവ സുബ്ബയ്യൻ സമ്പ്രതി രാമയ്യൻ അലി ഹസ്സൻകുഞ്ഞ് ഇതും കാണുക അവലംബം
ധർമ്മരാജ് ഥാപ്പ
നേപ്പാളി നാടോടി ഗായകരിൽ പ്രധാനിയായിരുന്നു ജനകവി കേശാരി ധർമ്മരാജ് ഥാപ്പ ( जनकवि केशरी धर्मराज थापा) (ജീവിതകാലം:1924 - 14 ഒക്ടോബർ 2014).
"ഹരിയോ ഡണ്ഡ മാഥി (हरियो डाँडा माथि हह माले हह)", " നേപ്പാളിലെ മായാ മായ്‌രോ വരിലൈ (नेपालीले माया मार्यो वरिलै)" എന്നീ ഗാനങ്ങളിലൂടെയാണ് അദ്ദേഹം കൂടുതൽ പ്രശസ്തനായത്.
കുട്ടിക്കാലം മുതൽക്കുതന്നെ കീർത്തനങ്ങളും നാടോടിപ്പാട്ടുകളും പാടിത്തുടങ്ങിയ അദ്ദേഹം 15 വയസ്സുള്ളപ്പോൾ 13 വയസ്സുള്ള ഷാവിത്രിയെ വിവാഹം കഴിച്ചു.
നേപ്പാൾ അക്കാദമിയിലെ ആജീവനാന്ത അംഗമായും അദ്ദേഹത്തെ ആദരിച്ചിരുന്നു.
ധർമ്മരാജ് താപ്പ ആലപിച്ച ശ്രദ്ധേയമായ ചില ഗാനങ്ങൾ ഹരിയോ ഡണ്ഡ മാതി (हरियो डाँडा) നേപ്പാളി ലെ മായാ മായ്രോ (नेपालीले माया मार्यो) സുന മെരോ നിർമയ (सुन मेरो) സാഹിലി റിമൈ (साँहिली रिमै चौरी, झर्यो रिमै मधु) ആജാ മലായ് സാച്ചോ ചൈന (आज मलाई सञ्चो) അയ്പുഗ്യു റെലൈമ (आईपुग्यौ,. . ) പുസ്തകങ്ങൾ
ധർമ്മരാജ് എഴുതിയ പുസ്തകങ്ങൾ ഇവയാണ്: ലാമിചെയ്ൻ തപ കോ വാംഷവാലി ("ലാമിചെയ്ൻ താപ്പയുടെ വംശാവലി") നള ദമയന്തി ലോക സംസ്കൃത കോ ഗേര മാ കം ജംഗ് മുക്തി നാഥ ദർശനം അവാർഡുകൾ
"ജനകബി കേശാരി" ഉൾപ്പെടെ ധർമ്മരാജ് ഥാപ്പയ്ക്ക് നിരവധി ബഹുമതികൾ ലഭിച്ചിട്ടുണ്ട്.
വർഷം ശീർഷകം അവാർഡ് നൽകിയത് വിവരണം 2025 ബി.എസ് ഇന്ദ്രരാജാലക്ഷ്മി പുരസ്കാരം നേപ്പാൾ രാജകിയ പ്രജ്ഞ പ്രതിസ്താൻ 2025 ബി.എസ് മദൻ പുരസ്കാരം മദൻ പുരാഷ്കർ ഗുതി അദ്ദേഹത്തിന്റെ  'മംഗലി കുസും' (मंगली for) എന്ന കൃതിക്ക് 2026 ബി.എസ് കമ്മിറ്റി അംഗത്തിനായി നാമനിർദ്ദേശം ചെയ്യപ്പെട്ടു (सह) നേപ്പാൾ അക്കാദമി (മുൻ റോയൽ നേപ്പാൾ അക്കാദമി) 2042 ബി.എസ് ലോക് സാഹിത്യ പുരസ്കാരം സജ പ്രകാശൻ 2048 ബി.എസ് ചിന്നലത ഗീത് പുരസ്കാരം ചിന്നലത ഗീത് പുരഷ്കർ ഗുതി 2054 ബി.എസ് ലൈഫ് ടൈം അച്ചീവ്മെൻറ് അവാർഡ് എഫ്എം ഹിറ്റ് ആനുവൽ ഹിറ്റ്സ് എഫ്എം 100 മ്യൂസിക് അവാർഡ്സ് 2054 - ലൈഫ് ടൈം അച്ചീവ്മെൻറ് അവാർഡ് കാന്തിപൂർ എഫ്.എം. - ലൈഫ് ടൈം അച്ചീവ്മെൻറ് അവാർഡ് ഇമേജ് എഫ്.എം. ആനുവൽ ഇമേജ് അവാർഡ് - സാർക്ക് കവിതാ സിമ്പോസിയം മജസ്റ്റി രാജാവ് ബിരേന്ദ്ര ബിർ ബിക്രം ഷാ ദേവിന്റെ പ്രവേശന സിവിക് മെയിൻ കമ്മിറ്റിയുടെ സിൽവർ ജൂബിലി 2057 ബി.എസ് നേപ്പാൾ സമ്മാൻ നേപ്പാൾ സംസ്‌കൃത പരിഷത്ത് 2060 ബി.എസ് ഹരതി സമൻ - 2061 ബി.എസ് നേപ്പാൾ ലോക് സംഗീതഭൂഷൻ കലാനിധി ഇന്ദിര സംഗീത മഹാവിദ്യാലയം 2061/03/29 ബി.എസ് ആദികവി ഭാനുഭക്ത പുരസ്കാരം നേപ്പാളി സിക്യ പരിഷത്ത് 2061/03/30 ബി.എസ് നാഗാരിക് സമ്മൻ 2062 നേപ്പാൾ യുവ സമാജ് (ശീർഷകവും തീയതിയും പരിശോധിക്കേണ്ടതുണ്ട്) 2062/06/13 ബി.എസ് സംഗീത ഷീല സമ്മാൻ 2062 संगीत शिला प्रतिष्ठान नृत्य तथा संगीत 2063 ബി.എസ് രാജ്ദാനി ബിസിസ്റ്റ സമ്മാൻ രാജ്ധാനി കല കേന്ദ്ര അവലംബം
ധർമ്മരാജ്യം ഇംഗ്ലീഷ് വിലാസം https://ml.wikipedia.org/wiki/Dharmarajyam
വൈക്കം മുഹമ്മദ് ബഷീർ 1938 ൽ പ്രസിദ്ധീകരിച്ച ലേഖന സമാഹാരമാണ് ധർമ്മരാജ്യം .
പുസ്തക രൂപത്തിൽ പ്രസിദ്ധപ്പെടുത്തിയ ബഷീറിന്റെ ആദ്യ കൃതി ഇതായിരുന്നു.
തിരുവിതാംകൂറിലെ സർ സി.പി. രാമസ്വാമി അയ്യരുടെ ഭരണത്തിനെതിരെ ബഷീർ എഴുതിയ ലേഖനങ്ങളാണ് ഇതിന്റെ ഉള്ളടക്കം.
ഈ പുസ്തകത്തിന്റെ പ്രസാധകനും വിതരണക്കാരനുമെല്ലാം ബഷീർ തന്നെയായിരുന്നു.
1938ൽ തിരുവിതാംകൂർ ദിവാൻ രാമസ്വാമി അയ്യർ ഇത് നിരോധിക്കുകയും സർക്കാരിലേയ്ക്ക് കണ്ടുകെട്ടുകയും ചെയ്തു.
ബഷീറിനു രണ്ടരവർഷത്തെ കാരാഗൃഹവാസവും വിധിക്കപ്പെട്ടു.
നിരോധിക്കപ്പെട്ട് ആറ് പതിറ്റാണ്ടുകൾക്ക് ശേഷം 2008 ൽ പുസ്തകം പുനപ്രസിദ്ധീകരിക്കപ്പെട്ടു.
അവലംബം ↑ {{ cite book }} :  CS1 maint: unrecognized language ( link ) 1 2 3 "സി.പിയെ വിറപ്പിച്ച ‘ബഷീറിന്റെ ധർമ്മരാജ്യം’" Archived 2014-04-13 at the Wayback Machine .
April 1, 2013.
Retrieved April 1, 2013.
ധർമ്മശാല ധർമ്മശാല - ഹിമാചൽ പ്രദേശിലെ ഒരു പട്ടണം.
ധർമ്മശാല, കണ്ണൂർ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ധർമ്മസ്ഥല ഇംഗ്ലീഷ് വിലാസം https://ml.wikipedia.org/wiki/Dharmsthala ധർമസ്ഥല ശ്രീമഞ്ജുനാഥ ക്ഷേത്രം ധർമ്മസ്ഥലയിലെ ഗോമതേശ്വര പ്രതിമ കാർ മ്യൂസിയം
കർണ്ണാടകയിലെ ദക്ഷിണ കന്നഡ ജില്ലയിൽ ബെൽത്തങ്ങടി താലൂക്കിൽ നേത്രാവതി നദിക്ക് സമീപമായുള്ള ഒരു ക്ഷേത്രനഗരമാണ് ധർമ്മസ്ഥല .
ധർമ്മസ്ഥലയിലെ ശ്രീമഞ്ജുനാഥ ക്ഷേത്രം പ്രശസ്തമായ ഒരു തീർത്ഥാടന കേന്ദ്രമാണ്.
ശ്രീമഞ്ജുനാഥ ക്ഷേത്രം
800 വർഷം പഴക്കമുള്ള ഈ ക്ഷേത്രത്തിലെ പ്രധാന പ്രതിഷ്ഠ പരമശിവനാണ്.
ശൈവപാരമ്പര്യത്തിലുള്ള ഈ ക്ഷേത്രത്തിലെ പൂജാരിമാർ വൈഷ്ണവരായ മാധ്വ ബ്രാഹ്മണരാണെന്നതും ക്ഷേത്രനടത്തിപ്പ് ജൈനമതസ്ഥരായ ഒരു ബന്ത് കുടുംബവുമാണെന്നത് ഈ ക്ഷേത്രത്തിന്റെ ഒരു പ്രത്യേകതയാണ്.
ധർമ്മസ്ഥല ക്ഷേത്രത്തിലെ ഭക്ഷണശാല 50,000 ആളുകൾക്ക് ഭക്ഷണം നൽകുവാൻ പ്രാപ്തമാണ്.
ഉത്സവകാലത്ത് ഒരു ലക്ഷം ആളുകളിലേറെപ്പേർക്കും ഇവിടെ ഭക്ഷണം നൽകാറുണ്ട്.
വളരെ ഊർജ്ജക്ഷമതയുള്ളതും പ്രകൃതി സൗഹാർദ്ദവുമായ രീതിയിലാണ് ഇവിടുത്തെ അടുക്കള ക്രമീകരിച്ചിരിക്കുന്നത്.
ബാഹുബലി പ്രതിമ
ഗോമതേശ്വര (ബാഹുബലി) പ്രതിമയാണ്  ധർമ്മസ്ഥലയിലെ മറ്റൊരു പ്രധാന ആകർഷണം.
1973-ൽ ഒറ്റക്കല്ലിൽ പണികഴിപ്പിച്ച ബാഹുബലി ഭഗവാന്റെ ഒരു പ്രതിമ മഞ്ജുനാഥ ക്ഷേത്രത്തിന് സമീപമുള്ള ഒരു ചെറിയ കുന്നിൽ സ്ഥാപിച്ചു.
ഈ 39 അടി ഉയരമുള്ള പ്രതിമക്കും 13 അടിയുള്ള പീഠത്തിനും ഏകദേശം 175 ടൺ ഭാരമുണ്ട്.
കർണാടകയിലെ കല്ലിൽ തീർത്ത അഞ്ച് ബാഹുബലി പ്രതിമകളിലൊന്നാണ് ധർമ്മസ്ഥലയിലേത്.
ധർമ്മസ്ഥല ക്ഷേത്രസമിതി ആരംഭമിട്ട ശ്രീമഞ്ജുനാഥേശ്വര സാംസ്കാരികപഠന കേന്ദ്രം പഴയകാല കൈയ്യെഴുത്തു പ്രതികളും ചിത്രങ്ങളും സംരക്ഷിക്കുന്നതിൽ ശ്രദ്ധ ചെലുത്തുന്നു.
ഇവിടെയുള്ള മഞ്ജുഷ മ്യൂസിയത്തിൽ  പുരാതന കാലത്തെ വാളുകൾ, കവചങ്ങൾ തുടങ്ങിയവക്കൊപ്പം പഴയകാലത്തെ ക്യാമറകളും അത്യപൂർവ്വ കാറുകളും പ്രദർശിപ്പിച്ചിരിക്കുന്നു.
Dharmasthala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ദത്തപഹാരനയം ഇംഗ്ലീഷ് വിലാസം https://ml.wikipedia.org/wiki/Doctrine_of_lapse ബ്രിട്ടീഷ് ഇന്ത്യയിലെ നാട്ടുരാജ്യങ്ങൾ Salute state Chamber of Princes ദത്തപഹാരനയം Privy Purse Instrument of Accession Individual residencies Hyderabad Jammu and Kashmir തിരുവിതാംകൂർ സിക്കിം Agencies Baluchistan Deccan States Gwalior North-West Frontier Punjab States Rajputana Central India Eastern States Lists States by region States by name ക സ തി ഡൽഹൗസി പ്രഭു
ഇന്ത്യയിലെ ബ്രിട്ടിഷ്സാമ്രാജ്യത്തിന്റെ വികസനത്തിനുവേണ്ടി 1848ന്മുതൽ 1856 വരെ ഗവർണർ ജനറലായിരുന്ന ഡൽഹൗസി പ്രഭു ആവിഷ്കരിച്ച പദ്ധതിയാണ് ദത്തപഹാരനയം അഥവാ ദത്തവകാശനിരോധന നയം , ( ഇംഗ്ലീഷ് : Doctrine of lapse ).
യുദ്ധപ്രക്രിയ കൂടാതെതന്നെ അനേകം ഇന്ത്യൻ നാട്ടുരാജ്യങ്ങളെ ബ്രിട്ടിഷ് ഇന്ത്യയുടെ ഭാഗമാക്കുവാൻ ദത്തപഹാര നയത്തിലൂടെ ഡൽഹൗസി പ്രഭുവിനു കഴിഞ്ഞു.
ദത്തപഹാരനയം അനുസരിച്ച് ബ്രിട്ടീഷ് ഈസ്റ്റ് ഇന്ത്യ കമ്പനിയുടെ പ്രഭാവത്തിൻ കീഴിലായിരുന്ന ഒരു സാമന്തരാജ്യത്തിലെ (Dependent State) ഭരണാധികാരി അയോഗ്യനാണെന്ന് തെളിയുകയാണെങ്കിലോ  മരിക്കുമ്പോൾ അദ്ദേഹത്തിന് സ്വാഭാവിക പിന്തുടർച്ചക്കാർ ഇല്ലെങ്കിലോ ആ രാജ്യം ബ്രിട്ടിഷ്ഇന്ത്യയിൽ ലയിക്കണം എന്നതായിരുന്നു വ്യവസ്ഥ.
രണ്ടാമത്തെ വ്യവസ്ഥ ഇന്ത്യയിലെ ഭരണാധികാരികൾക്ക് ദീർഘകാലമായി ഉണ്ടായിരുന്ന ദത്തവകാശത്തെ ഇല്ലായ്മ ചെയ്തു.
ഭരണാധികാരികൾക്ക് യോഗ്യതയുണ്ടോ എന്ന് തീരുമാനിക്കാനുള്ള അധികാരവും ബ്രിട്ടീഷുകാർക്ക് ലഭിച്ചു.
ഇത് അനീതിയാണെന്നാണ് ഇന്ത്യക്കാർ പൊതുവേ കരുതിയത്.
ഒരു രാജാവു മരിക്കുമ്പോൾ അദ്ദേഹത്തിനു സ്വാഭാവിക പിന്തുടർച്ചാവകാശികൾ ഇല്ലെങ്കിൽ മറ്റൊരു കുടുംബത്തിൽനിന്ന് ഒരു വ്യക്തിയെ തന്റെ അനന്തരാവകാശിയായി ദത്തെടുക്കുന്ന സമ്പ്രദായം ഇന്ത്യയിൽ ഹൈന്ദവ രാജാക്കന്മാരുടെയിടയിൽ ഉണ്ടായിരുന്നു.
ഈ വിധം ദത്തെടുക്കുന്ന അനന്തരാവകാശികൾക്ക് രാജ്യഭരണം നൽകുവാൻ പാടില്ലെന്ന് ദത്തപഹാരനയം വ്യക്തമാക്കി.
ഈ പദ്ധതിയുടെ അടിസ്ഥാനത്തിൽ ഒട്ടേറെ ഇന്ത്യൻ നാട്ടുരാജ്യങ്ങളെ ബ്രിട്ടിഷ് സാമ്രാജ്യത്തിൽ ലയിപ്പിക്കുവാൻ ഡൽഹൗസിപ്രഭുവിനു സാധിച്ചു.
1848-ൽ മഹാരാഷ്ട്രയിലെ സത്താറ എന്ന രാഷ്ട്രത്തെ ബ്രിട്ടിഷ് സാമ്രാജ്യത്തിൽ ലയിപ്പിച്ചു.
1848-ൽ സത്താറയിലെ രാജാവു മരിച്ചപ്പോൾ അദ്ദേഹത്തിന്റെ അനന്തരാവകാശി ദത്തുപുത്രനായിരുന്നതിനാലാണ് ഈ രാജ്യം ബ്രിട്ടിഷ്ഇന്ത്യയോടു കൂട്ടിച്ചേർത്തത്.
ഝാൻസിയിലെ രാജാവു മരിച്ചപ്പോൾ അവിടെ പുരുഷന്മാരായ പിന്തുടർച്ചക്കാർ ഇല്ലാതിരുന്നതിനാലാണ്
1853-ൽ ആ രാജ്യത്തെ ബ്രിട്ടീഷ് ഇന്ത്യയിൽ ചേർത്തത്.
സാമ്പൽപൂർ രാജാവായിരുന്ന നാരായണസിങ് മരിച്ചപ്പോൾ പുത്രനായ രാജകുമാരൻ ഇല്ലാതിരുന്നതിനാലാണ് അവിടവും ബ്രിട്ടീഷുകാർ കയ്യടക്കിയത്.
ഇവയെ കൂടാതെ ഈ നയം ഉപയോഗിച്ച് കൈവശപ്പെടുത്തിയ രാജ്യങ്ങളാണ് ജയ്പൂർ , ഉദയ്പൂർ, നാഗ്പൂർ (1854 ) എന്നിവ.
ഭഗത്, ഉദയ്പൂർ എന്നീ നാട്ടുരാജ്യങ്ങളെ ഇപ്രകാരം ഡൽഹൗസി കൈക്കലാക്കിയെങ്കിലും അടുത്ത ഗവർണർ ജനറലായ കാനിങ് പ്രഭു അത് അംഗീകരിച്ചില്ല.
ഈ രാജ്യങ്ങളെ കൈക്കലാക്കിയതിനെ ഇംഗ്ലണ്ടിലെ ഡയറക്ടർ ബോർഡ് (Court of Directors) അംഗീകരിക്കാത്തതിനാലാണ് കാനിങ് പ്രഭു ഈ രാജ്യങ്ങളെ നാട്ടുരാജാക്കന്മാർക്ക് തിരികെ വിട്ടുകൊടുത്തത്.
ഡൽഹൗസിപ്രഭുവിന്റെ ദത്തപഹാര നയം പലരുടെയും വിമർശനങ്ങൾക്കു പാത്രമായി.
ഡൽഹൗസി ഈ പദ്ധതി ആവിഷ്കരിച്ചത് അദ്ദേഹത്തിനുണ്ടായിരുന്ന സാമ്രാജ്യവികസന താത്പര്യം കൊണ്ടായിരുന്നുവെന്ന് വിമർശകർ ആക്ഷേപിച്ചു.
നാഗ്പൂർ കയ്യടക്കിയതിനുശേഷം ആ രാജ്യത്തിലെ പൊതുഖജനാവിലെ സ്വത്തുക്കൾ ലേലത്തിൽ വിറ്റത് കൊട്ടാരം കൊള്ളയടിച്ചതിനു സമാനമാണെന്ന് വിമർശകർ അഭിപ്രായപ്പെട്ടിരുന്നു.
ദത്തപഹാര നയത്തെ വേറെയും ചില ആവശ്യങ്ങൾക്കായി ഡൽഹൗസിപ്രഭു ഉപയോഗപ്പെടുത്തി.
1853-ൽ കർണാടകത്തിലെ നവാബ് മരിച്ചപ്പോൾ അദ്ദേഹത്തിന്റെ പിൻഗാമി ആരാണെന്നു നിശ്ചയിക്കുവാൻ ഡൽഹൗസി വിസമ്മതിച്ചു.
1855-ൽ തഞ്ചാവൂരിലെ രാജാവു മരിച്ചപ്പോൾ അദ്ദേഹത്തിന്റെ പിൻഗാമികൾ എന്നവകാശപ്പെട്ട പതിനാറു വിധവകളെയും രണ്ട് പുത്രിമാരെയും അംഗീകരിക്കുവാൻ ഗവർണർ ജനറൽ വിസമ്മതിക്കുകയുണ്ടായി.
ആ രാജ്യത്തിലെ രാജസ്ഥാനത്തെത്തന്നെ അദ്ദേഹം നിറുത്തൽ ചെയ്തു.
1853-ൽ പേഷ്വാ ബാജിറാവു രണ്ടാമൻ മരിച്ചപ്പോൾ അദ്ദേഹത്തിനു നൽകിവന്ന പെൻഷൻ പിൽക്കാലത്ത് ബാജിറാവുവിന്റെ ദത്തുപുത്രനായ നാനാസാഹിബിന് നൽകേണ്ടതില്ലെന്ന് ബ്രിട്ടിഷ് ഗവണ്മെന്റ് നിശ്ചയിച്ചതും ദത്തപഹാര നയത്തിന്റെ അടിസ്ഥാനത്തിലായിരുന്നു.
ഈ നയത്തിലെ ഭരണാധികാരിയുടെ കഴിവുകേട് എന്ന വ്യവസ്ഥ ആരോപിച്ചാണ് ഡൽഹൗസി 1856-ൽ അവധ് പിടിച്ചെടുത്തത്.
ഇന്ത്യക്കാരും ബ്രിട്ടീഷുകാരുമായ നിരവധി ആളുകൾ ഈ നയത്തെ രൂക്ഷമായി അപലപിച്ചു.
1857-ൽ നടന്ന വിപ്ലവത്തിന്റെ ഒരു പ്രധാന കാരണം ഡൽഹൗസി ഏർപ്പെടുത്തിയ ദത്തപഹാര നയം ആയിരുന്നു.
ദത്തപഹാര നയം ഡൽഹൗസിക്ക് മുമ്പ്‌
ദത്തപഹാര നയം ഡൽഹൗസി ആവിഷ്കരിച്ചതാണെന്ന് പറയപ്പെടുന്നുണ്ടെങ്കിലും, യഥാർത്ഥത്തിൽ അദേഹത്തിന് മുമ്പ് തന്നെ 1834 - ൽ ബ്രിട്ടീഷ്‌ ഈസ്റ്റ്‌ ഇന്ത്യ കമ്പനിയുടെ ഭരണം നിർവഹിച്ചിരുന്ന കോർട്ട് ഓഫ് ഡയറക്ടഴ്സ് ഈ നയം സ്വീകരിച്ചിരുന്നു .
1839 - ൽ ഗുജറാത്തിലെ മാന്ദ്വി(മണ്ടാവി), 1840 - ൽ മഹാരാഷ്ട്രയിലെ കൊളാബ , ഉത്തർപ്രദേശിലെ ജാലൗൻ , 1842 -ൽ സൂററ്റ്‌ ,1843-ൽ ഇന്നത്തെ ഹരിയാണയിലുള്ള കൈഥലിലെ സിഖ് രാജ്യം തുടങ്ങിയവ ഈ നയം ഉപയോഗിച്ച് ബ്രിട്ടീഷ്‌ ഇന്ത്യയോട് കൂട്ടിചേർത്തവയാണ്.
അവലംബം ഗ്രന്ഥങ്ങൾ ൧ {{ cite book }} : Check date values in: | accessdate= ( help ) പുറംകണ്ണികൾ http://www.britannica.com/EBchecked/topic/330400/doctrine-of-lapse http://www.indianetzone.com/14/doctrine_lapse.htm കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദത്താപഹാര നയം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദണ്ഡ്
പൗരാണിക കാലത്ത് ബ്രഹ്മചാരികൾ സ്ഥിരമായി കൈയിൽ കരുതിയിരുന്ന വടി.
75 സെന്റിമീറ്ററോളം നീളമുള്ള പ്ളാശിൻ(ചമത)കമ്പായിരുന്നു ബ്രഹ്മചാരികളുടെ ദണ്ഡ്.
സന്ന്യാസിമാർ ഏഴ് മുട്ടുള്ള മുളങ്കമ്പാണ് ദണ്ഡായി ഉപയോഗിച്ചിരുന്നുത്.
അക്കാലത്ത് 'ദണ്ഡ്' എന്ന പദം അളവിനെ സൂചിപ്പിക്കുവാനും ഉപയോഗിച്ചിരുന്നു.
നാല് കോൽ ചേർന്നാൽ ഒരു ദണ്ഡ് എന്നായിരുന്നു കണക്ക്.
മൂന്ന് മീറ്ററിനു സമാനമായ ഒരളവായിരുന്നു പുരാതനകാലത്തെ ഒരു ദണ്ഡ്.
പുരാണങ്ങളിൽ ഗദയ്ക്കൊപ്പം ആയുധമായി ദണ്ഡിനേയും വിവരിച്ച് കാണുന്നു.
താരതമ്യേന കായികശേഷി കുറ‌ഞ്ഞ ഭടന്മാരാണു ദണ്ഡ് ആയുധമാക്കിയിരുന്നത്.
ദണ്ഡിനു ഗദയോട് ആകൃതിയിൽ സാമ്യം ഉണ്ട്.
എന്നാൽ ഗദയുടെ മകുടത്തിന്റത്ര വലിപ്പം ദണ്ഡിന്റെ മകുടത്തിനുണ്ടാവില്ല.
ധനുർവേദത്തിലും ദണ്ഡിനെക്കുറിച്ചു പരാമർശം ഉണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദണ്ഡ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദത്ത ഗെയ്ക്‌വാദ് ഇംഗ്ലീഷ് വിലാസം https://ml.wikipedia.org/wiki/Datta_Gaekwad
ദത്താജിറാവു കൃഷ്ണറാവു ഗെയ്ക്‌വാദ് മുൻ ഇന്ത്യൻ ക്രിക്കറ്റ് താരവും ക്യാപ്റ്റനുമായിരുന്നു.
1928, ഒക്ടോബർ 27-നു വഡോദരയിൽ ജനിച്ചു.
1959-ലെ വെസ്റ്റ് ഇൻഡീസ് പര്യടനത്തിൽ ഇന്ത്യൻ ടീമിനെ നയിച്ചു.
ഒൻപതു വർഷത്തോളം രഞ്ജി ട്രോഫി‍ മൽസരങ്ങളിൽ ബറോഡയെ നയിച്ച ഇദ്ദേഹം 110 ഫസ്റ്റ് ക്ലാസ് മൽസരങ്ങളിൽ നിന്നായി 5788 റൺസ് നേടിയിട്ടുണ്ട്.
പതിനൊന്ന് അന്തരാഷ്ട്രമൽസരങ്ങളിൽ പങ്കെടുത്ത ഇദ്ദേഹം ഒരു അർദ്ധ സെഞ്ചുറി അടക്കം 350 റൺസ് നേടിയിട്ടുണ്ട്.
പിൽക്കാലത്ത്  ഇന്ത്യക്കുവേണ്ടി കളിച്ച അൻഷുമാൻ ഗെയ്ക്‌വാദ് പുത്രനാണ്‌.
ദത്ത തമാനേ
മഹാരാഷ്ട്രയിലെ രത്നഗിരിയിൽ നിന്നുള്ള ഒരു ഗാന്ധിയൻ സ്വാതന്ത്ര്യ സമര സേനാനിയായിരുന്നു ദത്ത തമാനേ അല്ലെങ്കിൽ ദത്താത്രേയ ബാലകൃഷ്ണ തമാനേ (1912-2014).
1913 ഏപ്രിൽ 13ന്  രത്നഗിരിയിലെ ഒരു ദരിദ്ര കുടുംബത്തിലാണ് തമാനെ ജനിച്ചത്.
അദ്ദേഹം ചന്ദ്രസേനിയ കായസ്ത പ്രഭു എന്ന സമുദായാംഗമാണ്.
മുംബൈയിലെ സെൻട്രൽ ദാദറിലെ വി.ജെ.ടി. ഇൻസ്റ്റിറ്റ്യൂട്ടിൽ മെക്കാനിക്കൽ എൻജിനീയറിങ്ങിൽ രണ്ടാം വർഷം പഠിച്ചുകൊണ്ടിരിക്കെ തന്നെ അദ്ദേഹം ഇന്ത്യൻ സ്വാതന്ത്ര്യസമര പ്രസ്ഥാനത്തിൽ പ്രചോദിതനായി.
1934 ൽ ഒരു മുഴുവൻ സമയ കോൺഗ്രസ് പ്രവർത്തകനാകുന്നതിന് അദ്ദേഹം പഠനം ഉപേക്ഷിച്ചു .
താനെയിൽ നടന്ന ഉപ്പ് സത്യാഗ്രഹത്തിൽ പങ്കെടുത്തിട്ടുണ്ട്.
പോലീസിൽ നിന്നും തലക്കടിയേറ്റ് പരിക്കേറ്റു.
കുറച്ചുനാൾ ലോക്കപ്പിലും കഴിഞ്ഞു.
അദ്ദേഹം സൈമൺ കമ്മീഷനെതിരെ പ്രതിഷേധ പ്രകടനവും നടത്തി.
ഒരു സാമൂഹ്യ പരിഷ്കരണവാദിയെന്ന നിലയിൽ അദ്ദേഹം  ആദിവാസി സമുദായത്തിന്റെ ഉന്നമനത്തിനായി പ്രവർത്തിച്ചു.
താനെ ജില്ലയിലെ ഒരു ആദിവാസി പ്രദേശമായ ഖാരഗാവ് പ്രദേശത്ത് കാൽനടയായി യാത്ര ചെയ്ത്  പ്രശ്നങ്ങൾ പഠിച്ചു.
അവിടെ നാട്ടുകാരോടൊത്ത് അദ്ദേഹം ജീവിച്ചുകൊണ്ട് അവരുടെ അവകാശങ്ങൾക്കായി പോരാടുകയും അവരുടെ പുരോഗതിക്കായി പ്രവർത്തിക്കുകയും ചെയ്തു .
ഈ പ്രവർത്തനങ്ങൾക്ക് അദ്ദേഹം "ആദിവാസി സേവ പുരസ്കാരം" നേടി .
പാർലമെന്റിന്റെ ഇരുസഭകളിലും അദ്ദേഹം അംഗമായിരുന്നു.
1983-ൽ സജീവ രാഷ്ട്രീയത്തിൽ നിന്നും വിരമിച്ചു.
100 വയസ്സ് തികഞ്ഞ അവസരത്തിൽ മഹാരാഷ്ട്ര മുഖ്യമന്ത്രിയായിരുന്ന പൃഥ്വിരാജ് ചവാൻ അദ്ദേഹത്തെ ആദരിച്ചിരുന്നു .
ഒരു മികച്ച വായനക്കാരനും എഴുത്തുകാരനും ചിന്തകനുമായിരുന്ന അദ്ദേഹം മറാഠി സാഹിത്യത്തിലും, ഇംഗ്ലീഷ് സാഹിത്യത്തിലും പണ്ഡിതനായിരുന്നു.
സാഹിത്യത്തിനുള്ള മഹാരാഷ്ട്ര സംസ്ഥാന ഗവൺമെന്റിന്റെ പുരസ്കാരം  നേടിയിട്ടുണ്ട്.
കഥാസംഗ്രഹ കലിച ഗൗഡ എന്ന കൃതിക്കായിരുന്നു ഈ പുരസ്ക്കാരം .
2014 ഏപ്രിൽ 6-ന്, തന്റെ 102-ആം വയസ്സിൽ അദ്ദേഹം നിര്യാതനായി.
ദത്താത്രേയ ക്ഷേത്രം (ഇൻഡോർ) ഈ താൾ മെച്ചപ്പെടുത്തുകയോ ഇതിലുള്ള പ്രശ്നങ്ങൾ സം‌വാദം താളിൽ രേഖപ്പെടുത്തുകയോ ചെയ്യേണ്ടതാണ്‌.
{{ {{{template}}} |1=article
 |date=ഡിസംബർ 2008
 |demospace=
 |multi= }}
മദ്ധ്യപ്രദേശിലെ ഇൻഡോറിൽ സ്ഥിതിചെയ്യുന്ന ഒരു ക്ഷേത്രമാണ് ദത്താത്രേയ ക്ഷേത്രം .
ദത്താത്രേയ ക്ഷേത്രത്തിന് 700 വർഷത്തെ പഴക്കമുണ്ടെന്നാണ് കരുതുന്നത്.
ഹോൾക്കർ രാജവംശത്തിന്റെ ആസ്ഥാനമായിരുന്ന വംശസ്ഥാപകനായ സുബേദാർ മൽ‌ഹാരോ ഹോൾക്കർ എത്തുമ്മുമ്പേ [ എന്ന്? ] ഈ ക്ഷേത്രമുണ്ടായിരുന്നു എന്നാണ് രേഖകളിൽ കാണുന്നത്.
എല്ലാ പന്ത്രണ്ട് വർഷത്തിലൊരിക്കലും നടത്തുന്ന മഹാകാലേശ്വരന്റെ ആസ്ഥാനമായ അവന്തികയിലെ (ഇന്നത്തെ ഉജ്ജയിൻ ) സിംഹസ്തമേളയിൽ പങ്കെടുക്കാനായി പോയിരുന്ന സന്ന്യാസിമാരുടെ താവളമായിരുന്നു ഈ ക്ഷേത്രമെന്ന് ചരിത്രരേഖകളിൽ കാണുന്നു.
പ്രതിഷ്ഠയും ആരാധനയും
ദത്താത്രേയ വിഗ്രഹത്തിനൊപ്പം ഒരു പശുവിന്റെയും നാല് ശ്വാനൻ‌മാരുടെയും പ്രതിമകൾ ഇവിടെ കാണാൻ സാധിക്കും.
പുരാണമനുസരിച്ച്, ദത്താത്രേയൻ ഭൂമിയുടെയും വേദങ്ങളുടെയും സംരക്ഷണത്തിനായാണ് ഭൂമിയിൽ അവതരിച്ചത്.
പശു ഭൂമിയെയും ശ്വാനൻ‌മാർ നാല് വേദങ്ങളെയും പ്രതിനിധീകരിക്കുന്നു എന്നാണ് വിശ്വാസം.
ത്രിമൂർത്തികളായ ബ്രഹ്മാവ് , വിഷ്ണു , മഹേശ്വരന്മാരുടെ ശക്തി ദത്താത്രേയനിലുണ്ടെന്നാണ് വിശ്വാസം.
ദത്താത്രേയനെ ഈശ്വരനായും മാർഗ്ഗദർശിയായും ആരാധിക്കപ്പെടുന്നു.
അതിനാൽ, ശ്രീ ഗുരുദേവദത്ത എന്ന പേരിലും ദത്താത്രേയൻ അറിയപ്പെടുന്നു.
മാഘമാസത്തിലെ പൂർണിമയാണ് ദത്താത്രേയജയന്തിയായി ആഘോഷിക്കുന്നത്.
ദത്താത്രേയനെ ആരാധിക്കുമ്പോൾ ‘ഗുരുചരിതം’ ഉരുവിടുന്നതിന് പ്രത്യേക പ്രാധാന്യം കൽപ്പിക്കുന്നു.
മൊത്തം 52 അധ്യായങ്ങളും 7491 വരികളുമാണ് ഈ ഗ്രന്ഥത്തിലുള്ളത്.
വിമാനമാർഗ്ഗം സഞ്ചരിക്കുന്നവർക്ക് ഇൻഡോറിലെ അഹല്യ വിമാനത്താവളമാണ് അടുത്തുള്ളത്.
റയിൽ‌മാർഗ്ഗം ഇൻഡോർ റയിൽ‌വെ സ്റ്റേഷനിൽ എത്തിച്ചേരാം.
ആഗ്രാ-മുബൈ ഹൈവേയുടെ അരികിലായതിനാൽ റോഡുമാർഗ്ഗവും എളുപ്പത്തിൽ എത്തിച്ചേരാം.
കുറിപ്പുകൾ ൧ ശങ്കരാചാര്യരും സിംഹസ്തമേളയിൽ പങ്കെടുക്കാൻ പോയപ്പോൾ ഇവിടെ തങ്ങിയിരുന്നു.
അവലംബം ആവശ്യമാണ് ]
ദത്താത്രേയുഡു നോറി
ഇന്ത്യക്കാരനായ ഒരു പ്രശസ്ത റേഡിയേഷൻ ഓങ്കോളജിസ്റ്റാണ് ഡോ. ദത്താത്രേയുഡു നോറി .
വനിതാ മാസികയായ ലേഡീസ് ഹോം ജേണൽ സ്ത്രീകളിലെ ക്യാൻസർ ചികിത്സയ്ക്കായി അമേരിക്കയിലെ മികച്ച ഡോക്ടർമാരിൽ ഒരാളായി അദ്ദേഹത്തെ തിരഞ്ഞെടുത്തു.
ആന്ധ്രാപ്രദേശിലെ കൃഷ്ണ ജില്ലയിലെ മന്തട ഗ്രാമത്തിൽ തെലുങ്ക് കുടുംബത്തിലാണ് ദത്താത്രേയുഡു നോറി ജനിച്ചത്.
മച്ചിലിപട്ടണത്ത് സ്കൂൾ വിദ്യാഭ്യാസം നടത്തി.
കർണൂൽ മെഡിക്കൽ കോളേജിൽ നിന്ന് മെഡിക്കൽ ബിരുദവും ഉസ്മാനിയ മെഡിക്കൽ കോളേജിൽ നിന്ന് ബിരുദാനന്തര ബിരുദവും നേടി.
ന്യൂയോർക്ക് നഗരത്തിലെ ന്യൂയോർക്ക്-പ്രെസ്ബൈറ്റീരിയൻ ഹോസ്പിറ്റൽ / വെയിൽ കോർണൽ മെഡിക്കൽ കോളേജിലെ റേഡിയേഷൻ ഓങ്കോളജി വിഭാഗം പ്രൊഫസറും എക്സിക്യൂട്ടീവ് വൈസ് ചെയർമാനുമാണ് അദ്ദേഹം.
കൂടാതെ, ക്യൂൻസിലെ ന്യൂയോർക്ക് ഹോസ്പിറ്റൽ മെഡിക്കൽ സെന്ററിലെ റേഡിയേഷൻ ഓങ്കോളജി യൂണിറ്റ് ചെയർമാനുമാണ്.
ക്യാൻസറിനെ പ്രതിരോധിക്കാൻ റേഡിയോ ആക്ടീവ് സീഡ്സ് സ്ഥാപിക്കുന്നബ്രാക്കൈതെറാപ്പിയുടെ ഉപവിഭാഗത്തിൽ ലോകത്തെ പ്രമുഖ അധികാരികളിൽ ഒരാളാണ് ഡോ. നോറി.
1979 ൽ, കമ്പ്യൂട്ടർവത്കൃത ബ്രാക്കൈതെറാപ്പി ചികിത്സാ സംവിധാനത്തിൽ പ്രവർത്തിക്കുകയും ക്ലിനിക്കൽ ഗവേഷണത്തിലൂടെ പുതിയ സാങ്കേതിക വിദ്യകൾ വികസിപ്പിക്കുകയും ചെയ്ത അമേരിക്കയിലെ ആദ്യത്തെ ഡോക്ടറായിരുന്നു അദ്ദേഹം.
ബ്രാക്കൈതെറാപ്പിയുടെ വികസനത്തിലും വിജയകരമായ പ്രയോഗത്തിലും അദ്ദേഹം പ്രധാന പങ്കുവഹിച്ചു.
സീഡ് ഇംപ്ലാന്റേഷനായുള്ള ശസ്ത്രക്രിയേതര സമീപനമായ ട്രാൻസ്പെരിനൈൽ ബ്രാക്കൈതെറാപ്പി ടെക്നിക് അദ്ദേഹം വികസിപ്പിക്കുകയും ജനപ്രിയമാക്കുകയും ചെയ്തു, ഇത് പ്രോസ്റ്റേറ്റ് കാൻസർ ബാധിച്ച പുരുഷന്മാരുടെ ജീവിതനിലവാരം മെച്ചപ്പെടുത്തി.
അമേരിക്കൻ കാൻസർ സൊസൈറ്റി (എസി‌എസ്) ഡോ. നോറിന് 'ട്രിബ്യൂട്ട് ടു ലൈഫ്' നൽകി.
കഴിഞ്ഞ ഒന്നര പതിറ്റാണ്ടായി കാൻസർ ഗവേഷണം, രോഗി പരിചരണം, ചികിത്സ, വിദ്യാഭ്യാസം എന്നിവയിൽ അദ്ദേഹം നൽകിയ സംഭാവനകളെ മാനിച്ച് എസി‌എസിന്റെ റീജിയണൽ ഡയറക്ടർ ഡോൺ ഡിസ്റ്റാസിയോയാണ് ഈ ബഹുമതി നൽകിയത്.
2015-ൽ അദ്ദേഹത്തിന് പത്മശ്രീ ലഭിച്ചു.
ദണ്ഡി ബീച്ച് ഇംഗ്ലീഷ് വിലാസം https://ml.wikipedia.org/wiki/Dandi_Beach ദണ്ഡിയിലെ മഹാത്മാഗാന്ധിയുടെ സ്മാരകം
ഗുജറാത്തിലെ പ്രധാന ബീച്ചുകളിലൊന്നാണ് ദണ്ഡി ബീച്ച് .
ദണ്ഡിഗ്രാമത്തിലാണ് ഇത് സ്ഥിതിചെയ്യുന്നത്.
അറബിക്കടൽത്തീരത്തെ ഏറ്റവും വൃത്തിയുള്ള ബീച്ചുകളിലൊന്നാണ് ദണ്ഡി ബീച്ച്.
സബർമതി ആശ്രമം മുതൽ ദണ്ഡി വരെ മഹാത്മാഗാന്ധി ഉപ്പുസത്യാഗ്രഹത്തെ നയിച്ചതിനാൽ, ദണ്ഡി ബീച്ച് ചരിത്രപ്രാധാന്യമുള്ളതായി മാറി.
ഉപ്പുസത്യാഗ്രഹത്തിനുശേഷം മഹാത്മാഗാന്ധി ബ്രിട്ടീഷുകാരുടെ ഉപ്പുനികുതി നിയമം ലംഘിച്ച ബീച്ചാണിത്.
ഗാന്ധിയുടെ സ്മാരകങ്ങൾ